Skatteministeriet

[Juraogsamfundsoekonomi@skm.dk](mailto:Juraogsamfundsoekonomi@skm.dk)

Journalnr. 14-3276406

Indsendt pr. e-mail

Hørsholm, 15. september 2014

432-00, PGK/crp

**Høring vedr. bekendtgørelser om måling af biogas**

DGC finder det positivt, at der findes en afklaring af, hvorledes energiindholdet i biogas skal bestemmes i forhold til de forskellige afgiftsbestemmelser.

Ligeledes finder DGC det positivt, at den såkaldte metode 2, ved brug af biogassen på gasmotorer, anerkendes som metode, idet denne metode både er nøjagtig og billig for anlæggene at anvende.

I forhold til at der forventes en godkendelse af de i Energiforliget 2012 vedtagne støtteordninger for anvendelse af biogas til en række andre anvendelser, skal DGC bemærke følgende til ”Bekendtgørelse om dokumentation for energiindholdet i gas, som er fremstillet på basis af biomasse, hvoraf der skal betales afgift efter lov om afgift af naturgas og bygas m.v.”:

I § 4, stk. 2, er det angivet, at en fast brændværdi på 23,3 MJ/Nm3 kan benyttes, såfremt der ikke eksisterer en brændværdimåling. DGC gør opmærksom på, at når VE-støtteordningen, der giver støtte til forbrug af biogas, er godkendt af EU, vil disse forbrugere være forpligtet til at bestemme brændværdien alligevel. Dette er et krav i Energinet.dk’s ”Vejledning om installation og kontrol af måleudstyr ved støtte til biogasanvendelse”, som kan se på følgende link: (<http://www.energinet.dk/SiteCollectionDocuments/Danske%20dokumenter/Gas/Retningslinjer%20for%20måleudstyr%20version%202.pdf>) for at sikre mod overestimering af den forbrugte mængde biogas og derved overestimering af mængden af støtte.

DGC står gerne til rådighed med uddybende kommentarer eller spørgsmål i forhold til måling af såvel gasmængder som brændværdi for gas.

Med venlig hilsen

Dansk Gasteknisk Center a/s

Per G. Kristensen